ભાજપ્ના રાષ્ટ્રીય પ્રમુખ અમિત શાહે એમ કહ્યું છે કે, મોદના નેતૃત્વ હેઠળ 2019ની ચૂંટણીમાં ભાજપ શ્રેષ્ઠ દેખાવ કરશે તેમાં કોઈ શંકા નથી. શાહે ભારે વિશ્ર્વાસ સાથે આ દાવો કર્યો છે અને હવા ફરી ગઈ છે અને પરિવર્તન થશે તેવા દાવાને ફગાવી દીધા છે. લોકો આજે પણ મોદીને ટેકો આપે છે. ધર્મના આધાર પર મતોનું ધ્રુવિકરણનો પ્રયોગ ભાજપ્ના એજન્ડામાં જ નથી તેમ કહીને શાહે કહ્યું કે, અમારા તરફથી રાજકીય વાતાવરણને કોમવાદી રંગ આપવામાં નહીં આવે. અંગ્રેજી અખબાર ‘ધ ઈન્ડિયન એકસપ્રેસ’ને આપેલી ખાસ મુલાકાતમાં શાહે કહ્યું હતું કે, રાજકીય કલાઈમેટ ચેન્જ થશે કે થઈ રહ્યું છે તે વાત ખોટી છે અને ફકત મીડિયામાં જ આ પરિવર્તન છે. દેશના 29 રાજ્યોનાં પ્રવાસ બાદ હં એમ માનું છું કે, ભાજપ્ની તરફેણમાં ઉલટુ પહેલા કરતા વધુ સારું ચિત્ર દેખાય છે. એક મજબુત વેવ પહેલા કરતા જોવા મળ્યો છે.